open-index/open-wikipedia-markdown huggingface dataset:
Jwala Singh

**Jwala Singh** (Jwala skal bety *flamme*) er partinavnet til *Nagendra Paswan* (født 1962 (?)), leder av separatistorganisasjonen Janatantrik Terai Mukti Morcha – Singh (også omtalt som JTMM – J) i Tarai.

Singh skal være av dalit-bakgrunn.

Han var opprinnelig journalist. Ei tid dreiv han sin egen avis. Han var visepresidenter i Sirahas avdeling av Nepals Jounralistforbund i 6 år. Han blei arrestert av politiet hjemme hos seg sjøl 15. januar 2000, på et tidspunkt da han var nestleder.

Han blei medlem av NKP(Maobadi) og journalist i *Siraha-distriktet* i partiets ukeavis *Janadesh*.

I 2004 brøyt han med partiet og gikk med i JTMM, som nettopp var stifta av en annen utrbryter fra NKP (M): Jay Krishna Goit.

Våren 2006 skal det ha oppstått motsetninger mellom JTMMs leder Goit og organisasjonens «østlige kommandant», *Jwala Singh*.

I august holdt Singh en kongress som valgte ham til leder. Hans fløy blei kjent som JTMM (Singh) eller JTMM – J.

Fløya som fulgte Goit blei omtalt som JTMM (Goit).

Splittelsen blei ikke kjent for omverdenen før på slutten av året, da Singh sa offentlig at Goit hadde ingen posisjon i organisasjonen mer. Han sa også at han fortsatt rekna Goiit som sin «ideologiske leder».

De to organisasjonene sendte ut konkurrerende appeller til masseaksjoner, ofte med brodd mot *pahade* eller innvandrere til Tarai fra de høyereliggende områdene i Nepal.

I massebevegelsen i de østlige distriktene i Tarai fra 19. januar 2007 oppfordra begge fløyer av JTMM sine aktivister til å delta i massedemonstrasjonene til MJF. Det blei kjent at JTMM – Singh i flere tilfeller hadde brukt dette som utgangspunkt bl.a. for å skyte og drepe politimenn og angripe politiposter.

Våren 2007 var JTMM-Singh inne i en væpna feide med JTMM-Goit, der ledere og tilhengere på begge sider blei drept.

## Eksterne lenker
* All fired up and nowhere to go Meeting a small-time revolutionary in a small town hotel (På engelsk. Intervju med Jwala Singh fra mars 2007 i Nepaøi Times.)
Hawker Dankok

**Hawker L.B.II Dankok** var et danskprodusert jagerfly basert på den britiske Hawker Woodcock II. De tre første flyene ble levert fra England, men de resterende tolv ble produsert ved det danske orlogsverftet. Dankok skilte seg fra Woodcock II blant annet ved at vingespennet for den laveste vingen ble redusert, flykroppen ble forlenget og flyet ble utstyrt med en Armstrong Siddeley Jaguar IV 14-sylindret stjernemotor på 385 hk. Bestykningen ble også byttet ut med to 7,7 mm Madsen mitraljøser. Dankok var operativ i den danske marine fra 1927 til 1937.
Den doriske halvøy

**Datça** eller **Reşadiye**-halvøya, tidligere kalt den **doriske halvøy** eller **Knidos-halvøya** (*Khersonisos Knidia*), er en 80 km lang, smal halvøyu i Muğla-provinsen, i det sydvestlige Tyrkia, som skiller Gökova-gulfen (nord for) fra Hisarönü-gulfen.

Nordkysten er flat, med lange strender hvor meltem-vindene blåser om sommeren. Sydkysten er preget av kraftig forrevne klipper og innskåret av utallige bukter. På grunn av topografien med mange bukter og havner, er regionen hyppig besøkt av lystbåter, og er vanligvis fast post på programmet for båtturer som arrangeres fra Bodrum eller Marmaris.

Vestspissen av halvøya ble i antikken kalt for Det triopiske nes (eller Triopium) (etter Triopas, den legendeomspundne grunnleggeren av Knidos). Det ytterste punktet er Deveboynu Burnu (tidligere Kapp Crio eller Kriyo).

Den moderne byen Datça ligger halvveis ut mot neset. Den gamle byen Knidos lå opprinnelig nær Datça og ble flyttet til vestspissen omkring 356 f. Kr.

## Referanser

* John Freely, *The Western Shores of Turkey: Discovering the Aegean and Mediterranean Coasts*, Tauris Parke, 2004. ISBN 1-85043-618-5.
* *Atlas Antiquus: Taschenatlas der alten Welt*, Justus Perthes, 10th ed., 1905.
* *Turquie: Guide-Atlas Denoel; Voyages et Civilisations*, Denoel, 1973.
Psykisk helse (blad)

***Psykisk helse*** er et blad (tidsskrift) som blir utgitt av Rådet for psykisk helse. Bladet kommer ut fem ganger i året, og har et opplag på 11&nbsp;000. Redaktør for bladet er Cathrine Th. Paulsen.

## Eksterne lenker
*
Dissident

**Dissident** er en betegnelse på en person som har en annen oppfatning og/eller motarbeider den etablerte politikk eller struktur i et samfunn eller en stat. Dissidenten blir værende i landet istedenfor å forlate landet i eksil. 

## Referanser
Erich Abraham Collin

**Erich Abraham-Collin** (født 26. august 1899 i Berlin, død 28. april 1961 i Los Angeles) var en tysk sanger, musiker og lærer  som framfor alt var kjent som 2. tenor i den tyske vokalsekstetten Comedian Harmonists.

Collin kom fra en jødisk familie, men ble døpt kristen. Hans far var barnelege og hadde nær kontakt med Albert Einstein. Foreldrene skilte seg i 1902.

Erich Collins sangtalent ble tidlig oppdaget. En rik velgjører støttet ham med sangundervisning. Etter farens død i 1923 begynte han å studere musikk. Under studiet ble han kjent med Erwin Bootz, som introduserte ham for Comedian Harmonists i 1929. Der overtok han plassen som 2. tenor.

I årene 1929 til 1935 hadde Erich A. Collin stor kunstnerisk og økonomisk suksess med Comedian Harmonists.

Etter at Comedian Harmonists ble oppløst som følge av det nazistiske styrets forbud mot å la jøder opptre i Tyskland, dro Collin først til Paris der han registrerte foretaket Comedian Harmonists på nytt. Han dro deretter til Wien og dannet et eksilensemble sammen med de andre jødiske eksilantene Harry Frommermann og Roman Cycowski, etter hvert under navnet Comedy Harmonists.

I 1938 var Comedy Harmonists i ferd med å bli oppløst, og Collin slo seg ned i USA. Han forsøkte seg først som vinhandler i Los Angeles, men firmaet gikk konkurs i 1942. Gjennom farens tidligere, nære forbindelser med Albert Einstein fikk han stilling som lektor ved et universitet i New York, der han underviste i tidlig tysk musikk. I 1947 ble han gjenforent med sin kone og datter som han tidligere hadde måttet skille lag med på grunn av krigen. 

Sammen med Harry Frommermann forsøkte han å starte et nytt sangensemble, men forsøket mislyktes på grunn av mangel på disiplin hos de nye medlemmene. 

Fra 1956 drev han et lite verksted og ble selvstendig næringsdrivende. Han døde i 1961 under en blindtarmoperasjon.

## Referanser


## Litteratur
* Eberhard Fechner: *Die Comedian Harmonists, Sechs Lebensläufe*, Wilhelm Heyne Verlag, München 1998. ISBN 3-453-13899-6
* Peter Czada, Günter Große: *Comedian Harmonists, Ein Vokalensemble erobert die Welt*, Edition Hentrich, Berlin 1998. ISBN 3-89468-082-2

## Eksterne lenker
* 
*
William Dod

**William Dod** (født 18. juli 1867 i Bebington, Cheshire, død 8. oktober 1954 i London) var en britisk sportsutøver som konkurrerte i bueskyting.

Dod ble olympisk mester i bueskyting 1908 i London da han på sin 41-årsdag vant double York turneringen. Han var storebror til Lottie Dod som var en fremgangsrik utøver i flere sportsgrener.

## OL-medaljer
* 1908  London -  **Gull** i bueskyting, double York

## Referanser


## Eksterne lenker
*
Nils Ihlen

**Nils Ihlen** (1824–1905) var en norsk marineoffiser og direktør. Hans far var skipsreder Nils Ihlen (1793–1865). 

Nils Ihlen ble sekondløytnant i april 1843, og gjennomførte den militære høyskole i 1844–46. Fra 1855 til 1864 tjenestegjorde han som premierløytnant og assistent ved Skipsbyggingsinspeksjonen. Han ble så den første direktøren for Det Norske Veritas da dette ble etablert i 1864, men var parallelt offiser og sjef for diverse militære enheter og fartøy. Fra 1885 var Ihlen kommanderende admiral og sjef for marinekommandoen, han gikk da av som direktør i Det Norske Veritas. Men han kom tilbake som direktør da han fikk avskjed som admiral i 1891. Han hadde da graden kontreadmiral.

Ihlen ble utnevnt til ridder av St. Olavs Orden i 1868, og ble forfremmet til kommandør av 1. klasse den 21. januar 1889. Han var også kommandør av den svenske Sverdordenen og kommandør av 1. grad av Dannebrogordenen. Dessuten var han offiser av den franske Æreslegionen.

## Referanser
Sybil Newall

**Sybil Fenton «Queenie» Newall** (født 17. oktober 1854 i Littleborough, Lancashire, død 24. juni 1929) var en britisk sportsutøver som konkurrerte i bueskyting.

Newall ble olympisk mester i 1908 i London da hun vant bueskyteturneringen for damer. Hun fikk 688 poeng, 46 poeng bedre en Lottie Dod som ble nummer to. Newall er dermed den eldste kvinnen som har vunnet olympisk gull med sine 53 år og sju måneder.

## OL-medaljer
* 1908  London -  **Gull** i bueskyting

## Referanser


## Eksterne lenker
*
I skolans våld

***I skolans våld*** er en svensk TV-dokumentar skapt av Evin Rubar og sendt på SVT i 2003. Dokumentaren handler om muslimske friskoler i Sverige.

Evin Rubar fikk Stiftelsen Staten och Rättens journalistpris for dokumentarprogrammet. Dokumentaren vakte en viss bestyrtelse i den svenske skoleverdenen.

I programmet fortelles det om Hanna som var livredd for sin pappa og søkte tilflukt på skolen. Men skolen tok pappas parti, og hun fikk ikke hjelp. Det er et problem med friskoler at foreldrene truer med å ta barnet ut av skolen og flyttet det til en annen skole. Da forsvinner pengene for barnet, noe som skolens budsjett ikke tåler. Derfor gjør skolen som foreldrene sier, også når det går ut over barnet. Hannas far fikk vite at hun hadde gått til noen utenfor familien med problemet sitt, noe som forverret situasjonen hennes. Hun måtte tåle mer mishandling selv om hun ba ham om tilgivelse. I programmet møter man også rektorer som ikke lar seg kue av foreldre i slike situasjoner.

## Referanser


## Eksterne lenker
*
Bispeveien

**Bispeveien** eller **Bispevegen** finnes flere steder:

* Bispevegen (Aust-Agder) - Valle og Fyresdal
* Bispeveien (Bærum)
* Bispevegen (Hornnes) 
* Bispeveien (Hurum)
* Bispeveien (Kristiansand)
* Bispeveien (Sandnes) 
* Bispevegen (Sjåk)
* Bispeveien (Skånland)
* Bispeveien (Time)
* Bispeveien (Vestfold) - Tønsberg, Re og Holmestrand
Gunnar Sama

**Alv Gunnar Sama** (født 1949 på Bryne) er en norsk pianist. 

Han fikk sin utdannelse ved Stavanger Musikkonservatorium (med Edvin Eikenes), Barratt Due musikkinstitutt ( med Liv Glaser), Norges musikkhøgskole ( med professor Robert Riefling), The Royal Northern College of Music, Manchester, (med professor Ryszard Bakst) og med professor Jiri Hlinka.

Sama holdt sin debutkonsert i Universitetets Aula i Oslo i 1975. Han har vunnet annenpris i den internasjonale pianistkonkurransen Premio Jaén i Spania. I tillegg til det tradisjonelle repertoaret har Sama beskjeftiget seg mye med sjeldnere spilte komponister som Alkan, Ferruccio Busoni, Nikolaj Medtner og Shedrin.

## Diskografi
Han har utgitt CD-en *Piano works by Medtner* på plateselskapet Lindberg Lyd. CD-en har tre førstegangsinnspillinger. Sama har uroppført flere verker av norske samtidskomponister.
## Referanser
Bispevegen (Aust-Agder)

:*Bispevegen finnes også [[bispeveien|andre steder]].*

**Bispevegen** er den gamle veien mellom Tveitebø i Valle og Kleivgrend i Fyresdal. Veien går gjennom heiedalføret Finndalen.

Da Telemark ble lagt til Stavanger bispedømme måtte biskopene finne korteste rute gjennom bispedømmet. Det ble Bispevegen. 
Den siste biskopen som reiste på visitas over fjellet langs Bispevegen var Jacob von der Lippe i 1844.

Med bedre utbygde kommunikasjonslinjer nord-sør gjennom Setesdal og Fyresdal fra 1840-tallet ble det ikke lengre nødvendig med heieveien.

Hvert år arrangeres turmarsjen Bispevegmarsjen av Valle IL og Fyresdal IL over fjellet.

## Eksterne lenker
* Historien om Bispevegmarsjen
Danmarkstredet

**Danmarkstredet** (dansk: *Danmarkstrædet*, islandsk: *Grænlandssund*) er et strede mellom Grønland i nordvest og Island i sørøst. I nordøst ligger den norske øya Jan Mayen.

Danmarkstredet er 480 km lang og 290 km bred på det smaleste. Nord for stredet ligger Islandshavet og i sør Atlanterhavet.

Under andre verdenskrig og operasjon Rheinübung senket det tyske slagskipet «Bismarck» den britiske slagkrysseren HMS «Hood» 24. mai 1941. I tillegg fikk det britiske slagskipet HMS «Prince of Wales» store skader. 

## Referanser
X-Bow

**X-Bow** er en serie bakoverlente baugtyper utviklet av Ulstein Design & Solutions AS, et selskap i Ulstein Group, der baugen er vendt innover, mot akter, slik at en båt med X-Bow vil være lengst ved vannlinjen. I prinsippet vil en slik baug ha større oppdrift foran enn konvensjonelle skrog.

X-Bow ble lansert og anerkjent som «Årets Ingeniørbragd» i 2005. X-Bow ble første gang tatt i bruk på MS «Bourbon Orca» i mai 2006.

Skroget gir forbedrede sjøegenskaper i møtende sjø. Den ekstra oppdriften denne formen gir, fører til at baugen flyter over møtende bølger som et konvensjonelt skrog måtte ha brutt igjennom. Dette gir mindre akselerasjon i baugen og dermed en mer behagelig reise for mannskapet, samtidig som mindre motstand vil gi et redusert drivstoff-forbruk.

## Historie

X-Bow ble lansert i 2005. Samme året ble designet anerkjent som «Årets Ingeniørbragd». X-Bow ble første gang tatt i bruk på et skip i mai 2006, AHTS-skipet (Ulstein AX104) med navn MS «Bourbon Orca». Skipet ble kåret til «Årets Skip» av både *Skipsrevyen* og *Offshore Support Journal*. I 2007 ble skipet inkludert i London Science Museums utstilling av innovativ teknologi.

En videreføring av X-Bow-designet er X-STERN , som er en lignende løsning for akterenden av et skip. X-STERN gjør at skipene kan ligge med enden mot været og holde posisjon. X-STERN fikk i 2015 utmerkingen «Next Generation Ship Award». Det første skip med X-STERN er offshore vindservicefartøyet MS «Windea La Cour», eid av BS Offshore og som opererer for Siemens på Gemini-vindfeltet utenfor Nederland. En annen videreføring er TWIN X-STERN, der de første skipsbyggingskontraktene ved Ulstein Verft ble signert med Olympic i 2022.

## Bruk

Ved årsskiftet 2016 var det bestilt 100 skipsdesign med X-Bow baugdesign. Designet er solgt til flere ulike rederier for bygging ved verft i flere ulike land. X-Bow-designet brukes i hovedsak til fartøyer for sektorene offshore/olje/fornybar energi, tungløft/boring. I 2017 bestilte et amerikansk cruiseselskap de fire første X-BOW cruiseskipene for arktiske isforhold,[6] og Lindblad Expeditions bestilte også to slike ekspedisjonscruisefartøyer.[7]

## Resultater
MS «Bourbon Orca» skulle til en offshorelokasjon sammen med to andre ankerhåndteringsskip uten X-Bow. Skipene uten X-Bow måtte redusere farten, men MS «Bourbon Orca» kunne holde samme fart.

I tillegg til MS «Bourbon Orca» har flere andre X-Bow-skip blitt nominert eller utnevnt til «Ship of the Year». To andre vinnere er subseaskipene MS «Island Constructor» og MS «Seven Viking».

## Referanser


## Eksterne lenker
* 
* Ulstein Group
Polikarpov R-5

**Polikarpov R-5** er et sovjetisk rekognoserings-, bombe- og multirollefly fra mellomkrigstiden, men var i bruk til under den andre verdenskrig. Prototypen fløy første gang i 1928 og produksjonen av over 6000 eksemplarer ble påbegynt i 1930. R-5 ble brukt både i kampene mot Japan i 1938-39 og i den spanske borgerkrig, samt i den finske vinterkrigen 1939-40, og var operativ helt frem til 1944 som kommunikasjons-, transport- og ambulansefly.

## Utvikling og varianter
  
De første R-5 ble utstyrt med en **M-17B** V-motor på 500 hk og ble brukt som rekognoseringsfly og lette bombefly. I 1932 ble en versjon utstyrt som angrepsfly introdusert under betegnelsen **R-5Sj** (Sj:Sjturmovik), denne hadde en bestykning på fire 7,62 mm PV-1 mitraljøser i vingene og kunne ta opptil 500&nbsp;kg bomber. En versjon av R-5Sj med åtte 7,62 mm SjKAS mitraljøser i vingene ble introdusert i noen få eksemplarer i 1934 som **R-5LSj**. I 1935 ble **R-5SSS** introdusert med forbedret aerodynamikk, den kraftigere motoren **MF-17F** på 730 hk og to synkroniserte mitraljøser i tillegg til fire i vingene. 620 R-5SSS ble produsert fram til 1937. To andre modeller utstyrt med MF-17F motor ble introdusert i 1933 for rekognosering og i 1935 i form av et torpedofly produsert for den sovjetiske marine. Et maritimt rekognoseringsfly ble også utviklet utstyrt med flottører, større haleflater og M-17B motor. R-5 ble også brukt som treningsfly og ambulansefly. Flere R-5 ble også brukt av Aeroflot, mange utstyrt med en passasjerkabin i en utvidet akterkropp.
Caffè macchiato

**Caffè macchiato**, eller **espresso macchiato**, er en kaffe (espresso) med litt melk i. Ordet *macchiato* på italiensk betyr *markert * – i betydningen *med et merke*; i dette tilfellet betyr caffè macchiato en espresso med en hvit melkeflekk.

Grunnen til å «merke» en espresso med en melkeflekk er for å vise at det *er* litt melk i kaffen – under den gyldne overflaten (i «crèmaen», som en riktig laget espresso skal ha).

## Eksterne lenker
*
Mohamed Ahssain

**Mohamed «Micro» Ahssain** (1975–2007) var en norsk-marokkansk ungdomsarbeider og nattklubbeier. 

Ahssain kom til Norge fra Marokko i 1980, da han var fire år gammel. Han var en aktiv danser inntil han fikk en ryggskade. I ungdomsårene begynte han å engasjere seg blant vanskeligstilte ungdom i Oslo og omegn. Fra 1999 til 2004 hadde han stillingen som ungdomssekretær i LO for Oslo og Akershus. Samtidig med dette drev han en danseskole på kvelden - Dancing Youth.

I 2001 ble han tildelt «Ildsjelprisen» for sitt engasjement for vanskeligstilt ungdom i Oslo. Prisen ble delt ut av daværende kommunalminister Erna Solberg (H). 

I 2002 var han deltaker i reality-programmet *[[Muldvarpen (TV-serie)|Muldvarpen]]* på TVNorge.

Den 3. mars 2007 ble han funnet død i bagasjerommet på en bil kjørt av en tidligere drapsdømt. Vedkommende ble i 2008 idømt 20 års forvaring for drapet, mens to medhjelpere ble idømt henholdsvis 18 og 15 års fengsel.

Ahssain ble begravd i sitt fødeland, Marokko.

## Referanser
Pablo Cavallero

**Óscar Pablo Cavallero Rodríguez** (født 13. april 1974 i Lomas de Zamora) er en tidligere argentinsk målvakt.

Han har spilt for en rekke klubber. De argentinske Vélez Sarsfield og Unión de Santa Fe, samt de spanske Espanyol Barcelona, Celta Vigo og sist Valencia-klubben Levante UD.

I 2002-03-sesongen for Celta Vigo vant han Ricardo Zamora-trofeet, da han hadde sluppet inn kun 27 mål på 34 kamper, det utgjør 0,79 mål per kamp.

Cavallero var landslagsspiller for  og vant sølv i OL 1996. Han deltok også i VM 1998, da laget ble slått ut i kvartfinalen mot  og i VM 2002 da de ble slått ut i gruppespillet.

## Referanser


## Eksterne lenker
*
Anne Hathaway (andre betydninger)

**Anne Hathaway** er navnet til flere personer:

*Anne Hathaway (født 1982), amerikansk skuespillerinne
*Anne Hathaway (Shakespeare) (født 1556, død 1623), kona til William Shakespeare
Kassebro

En **kassebro** er en bro hvor hovedbjelkene er formet som en hul kasse innvendig.
Kassen består da enten av plasstøpt betong, betongelementer, sammensveiset stål eller en kombinasjon av stål og betong.

Noen kassebroer blir bygget opp ved at en heisekran løfter ferdige seksjoner på plass.

Formen har typisk et rektangulært eller trapesformet tverrsnitt. 
Ofte er disse kassene formet slik at det er mulig å inspisere dem innvendig.

Fordelen med en slik form er at den er mindre utsatt for torsjon dersom brodekket bøyer seg i plan. Det er også nødvendig med ekstra stiver/tverrskott over hver pilar for å ta opp de ekstra trykkreftene her.

Etter flere katastrofer med slike broer, blant andre med West Gate Bridge i Australia i 1970 og Cleddau Bridge i 1971, startet en med ny forskning på denne brotypen. 

Kassebroen kan være bygd som en bjelkebro, hvor overbygningen hviler på pilarene. 

Også for buebroer, skråstagbroer, hengebroer og «fritt frambygg»-broer kan brobanen være utformet som en slik kasse.
Svinesundsbroen er et eksempel på en buebro hvor brobanen er utformet som en hul stålkasse innvendig.
Polikarpov

**Polikarpov** var et sovjetisk byrå som fikk navnet sitt etter flykonstruktøren og lederen av byrået Nikolaj Nikolajevits Polikarpov. Byrået utviklet en rekke flytyper i mellomkrigstiden og under den andre verdenskrig. Blant de mest kjente er jagerflyet I-16 og U-2 som er en av de mest produserte flytyper i verden.

## Flytyper utviklet av Polikarpov

* I-3 – jagerfly
* I-5 – jagerfly
* I-15 – jagerfly
* I-16 – jagerfly
* I-152 – jagerfly
* I-153 – jagerfly
* R-5 – rekognoseringsfly
* U-2 – treningsfly
Romanisering av japansk

**Romanisering av japansk**, også kjent som **rōmaji** (japansk: ), er bruken av det latinske alfabetet til å gjengi japansk. Romanisering gjøres oftest i situasjoner hvor japansk tekst skal bli forstått av mennesker som ikke kan lese japanske tegn, som f.eks. gateskilt, ordbøker eller menyer.

Det er flere ulike romaniseringssystemer. De tre mest kjente kalles Hepburn, Kunrei-shiki og Nihon-shiki. Hepburn-systemet og dets varianter er det overlegent mest brukte.

## Forskjeller mellom romaniseringssystemer
Kunstløp under Sommer-OL 1908

**Kunstløp under Sommer-OL 1908** ble arrangert 28. og 29. oktober 1908 på Prince's Skating Club i Knightsbridge i London.

Kunstløp var med på det olympiske programmet for første gang 1908 i London. Det var første gang en vintersport var olympisk øvelse. De ble konkurrert i fire øvelser, to for menn og én for damer og en for par. Seks nasjoner var representert, i tillegg til de som vant medalje var Argentina og USA representert. Ingen av grenene hadde mer en sju deltakere og i to av øvelsene var det kun tre deltakere. 

## Medaljefordeling

## Medaljevinnere

## Resultater
### Menn
#### Singel

*28.- og 29. oktober 1908
*Ni deltakere fra fem nasjoner

#### Spesialfigurer

*29. oktober 1908
*Tre deltakere fra to nasjoner

### Kvinner
#### Singel
*28.- og 29. oktober 1908
*Fem deltakere fra tre nasjoner

### Parløp

*29. oktober 1908
*Seks deltakere (tre par) fra to nasjoner

## Eksterne lenker
* 
* London 1908 Figure skating Results på olympics.com
* Figure Skating at the 1908 Summer Olympics på olympedia.org
*  Figure Skating at the 1908 London Summer Games  på Sports-reference.com/olympics
Muğla (provins)

**Muğla**, er en provins i Tyrkia på Egeerhavets kyst. Den har et areal på 12&nbsp;716 km². Provinshovedstad er Muğla, som ligger 20 km inne i landet. 

Muğla har den lengste kyststrekningen blant Tyrkias provinser, også om man ikke teller med de mange små øyene. Provinsen har noen av Tyrkias største feriesteder; Bodrum, Oludeniz, Marmaris og Fethiye. Ved kysten er turisme viktigste næringsvei, mens det inne i landet er jordbruk, skogbruk og marmorbrudd. 

## Distrikter
Provinsen har 14 distrikter (provinshovedstaden er uthevet):
* Bodrum
* Dalaman
* Datça er den brune halvøya som stikker ut i havet.
* Fethiye
* Kavaklıdere
* Köyceğiz
* Marmaris
* Menteşe
* Milas
* Ortaca
* Ula
* Seydikemer
* Yatağan

## Referanser




## Eksterne lenker
*
Andreas Aakre

**Andreas Aakre** (født 27. april 1989) er en norsk fotballspiller som spilte midtstopper for tippeligaklubben Bodø/Glimt.

Aakre fikk som 17-åring sin første seniorkontrakt av Bodø/Glimt, foran 2007 sesongen. Hans debut på seniornivå kom i 2006 sesongen for 2.-divisjonsklubben Steigen, hvor han var på utlån fra Glimt. 31. oktober 2007 fikk han sin seriedebut for Bodø/Glimts A-lag borte mot Sogndal, en kamp som endte med tap 2-0. 

Aakre har spilt seks kamper og scoret ett mål for U-16 landslaget. Han har vært kaptein for U-17 landslaget og har spilt 14 kamper og scoret ett mål. I 2007-sesongen spilte han fulltid for Bodø/Glimt og spilte seg inn på U-18 landslaget. Han har nå lagt opp.

## Eksterne lenker
*
Statsminister (andre betydninger)

**Statsminister** eller **Statsministeren** har flere betydninger:

* Statsminister – benevnelse på regjeringssjef
* *[[Statsministeren (TV-serie)|Statsministeren]]* – en norsk dokumentarserie fra 2007 
* *[[Statsministeren (tegneserie)|Statsministeren]]* – en dansk tegneserie
* *[[Javel, statsminister]]* – en britisk komiserie fra 1980-tallet
* *[[Ja vel, Statsminister]]* – en norsk TV-dokumentar fra 2001
MS «Sognefjord»

**MS «Sognefjord»** er en tidligere lokalrutebåt for Fylkesbaatane i Sogn og Fjordane. Skipet ble bygget som ubåtjageren **PCE-833** ved Pullman Standard Car Manufacturing Co., Chicago i 1943. Den ble overført til Storbritannia og omdøpt **HMS «Kilham»**.

Fylkesbaatane i Sogn og Fjordane kjøpte HMS «Kilham» i 1948. Ombyggingen til passasjerskip skjedde ved Haugesund Mekaniske Verksted, etter arkitekt David Sandveds tegninger. Søsterskip til MS «Sunnfjord». I 1950 ble skipet satt inn på ruten Bergen – Årdalstangen. Den gikk sin siste tur i ruten 21. november 1982.

I oktober 1983 ble «Sognefjord» solgt til selskapet Filmeffekt AS, som ga det navnet MS «Orion». Skipet ble deretter benyttet under innspillingen av filmen *[[Orions belte (film)|Orions belte]]*. I 1987 ble båten solgt videre til selskapet Matkat Oy, som hørte hjemme i Helsingfors, Finland. Senere ble skipet solgt til Jaako Mathias Eriksson Honduras og omdøpt til «Orient Explorer».

## Én av seks båter i samme klasse
«Sognefjord» var en av seks båter i denne klassen som ble ombygd til passasjerbåter for norske rederier etter krigen. De fem andre var HMS «Kilbirnie» (MS Haugesund 1943–1997), HMS «Kilbride» (MS «Jylland» 1943–1986), HMS «Kilchattan» (MS Stavanger 1943–1983), HMS «Kildwick» (MS Sunnfjord 1943–1983) og HMS «Kilchrenan» (MS «Sunnhordland» 1943 - ).

Av de seks er MS «Sognefjord» og MS «Sunnhordland» fortsatt i drift. «Sognefjord» har senere blitt brukt som moderskip for sportsdykkere. Per 2020 har denne båten navnet Orient Explorer, og ligger til daglig ankret opp i byen Kota Kinabalu i Sabah, Malaysia.

Nå er midlertid skjebnen til skipet beseglet, ettersom tilstanden er begredelig, og det blir nå til skrap på Borneo.

## Se også
*MS «Haugesund» (1943)
*MS «Stavanger» (1943)
*MS «Jylland»
*MS «Sunnhordland» (1943)
*MS «Sunnfjord»

## Bildegalleri

Fil:Brass plaque from MS Orient Explorer.JPG|Byggeplate fra ombyggingen ved Haugesund Mekaniske Verksted i 1950
File:Bridge of MS Orient Explorer ex. MS Sognefjord.jpg|Bridge of MS Orient Explorer ex. MS Sognefjord
File:Main engine of MS Orient Explorer ex. MS Sognefjord.JPG|Main engine of MS Orient Explorer ex. MS Sognefjord
File:Pce-872c.jpg|Søsterskip, Patrol Craft Escort, PCE-872


## Referanser


## Eksterne lenker
* 
*
Nikolaj Panin

**Nikolaj Aleksandrovitsj Panin-Kolomenkin** (russisk: Николай Александрович Коломенкин-Панин) (født , død 19. januar 1956 i Leningrad) var en russisk sportsutøver som konkurrerte i blant annet kunstløp.

Panin ble Russlands første olympiske mester da han vant kunstløp-øvelsen *spesialfigurer* under 1908 i London. I 1903 kom han på andreplass, bak svenske Ulrich Salchow, i verdensmesterskapet i kunstløp. Han var også dommer under internasjonale kunstløpsarrangement. Under OL 1912 i Stockholm kom han på åttendeplass i 50 meter pistolskyting.

I 1993 ga Russland ut et 50 rubels minnesmynt i gull til ære for deres første olympiske gull. Panin fremtrer side om side med de olympiske ringene, flammer, laurbærkvist og en bevinget skøyte.

## Olympiske medaljer
* 1908  London -  **Gull** i kunstløp, spesialfigurer

## Referanser


## Eksterne lenker
*
Taktshang

**Taktshang** er det mest berømte av klostrene i Bhutan. Det henger på en klippe 3120 moh., 700 meter over bunnen av Paro-dalen. 
Berømte gjester er blant andre Ngawang Namgyal i det 17. århundre, og Milarepa.
Navnet betyr «tigerens rede», legenden sier at Padmasabhava fløy dit på ryggen av en tiger.
Klosteret har sju templer som alle kan besøkes. 
Man kommer seg til klosteret til fots eller på muldyr.

## Eksterne lenker
*
Excite Truck

***Excite Truck*** er et bilspill til Wii som er utviklet av Monster Games. Spillet ligner de fleste andre bilspill, men det er tre ting som gjør det unikt. For det første, kontrollsystemet. Du styrer bilen din ved å holde Wii Remoten vannrett og svinge med den som et ratt. For det andre er det at du har muligheten til å forandre landskapet mens du spiller, ganske enkelt ved å kjøre gjennom utropstegn-ikoner. Det tredje er kanskje ikke så viktig, men mye av spillet foregår mange titalls meter over bakken – du kan til og med styre bilen din i luften.
## Mottagelse

Spillet ble generelt godt mottatt.
## Referanser

## Eksterne lenker
*
Anna Hübler

**Anna Hübler** (1885–1976) var en tysk kvinnelig sportsutøver som konkurrerte i kunstløp.

Hübler ble olympisk mester i parløp sammen med Heinrich Burger 1908 i London. Hun var den første kvinnen fra Tyskland som vant en olympisk tittel, den første tyske kvinnelige medaljøren var Elsa Rendschmidt som vant sølv i damens individuelle øvelse i kunstløp. Hübler ble også verdensmester både i 1908 og 1910 i parløp sammen med Heinrich Burger.

## Olympiske medaljer
* 1908  London -  **Gull** i kunstløp, parløp (sammen med Heinrich Burger)

## VM-medaljer
* 1908  Troppau -  **Gull** i kunstløp, parløp (sammen med Heinrich Burger)
* 1910  Berlin -  **Gull** i kunstløp, parløp (sammen med Heinrich Burger)

## Referanser


## Eksterne lenker
*
Cortado

**Café cortado** er en spansk kaffedrikk. «Cortado» kommer av spansk og portugisisk «cortar» (å skjære), og tillages av espresso (som lages med ca. 7,5 g kaffe) men med circa halve mengden med vann og varm melk. En cortado er en mellomting mellom italienernes caffè macchiato og franskmennenes café crème. Espressoen lages først i koppen, så steames melken til en fyldig konsistens (men det skal være lite eller ingen melkeskum), før den helles forsiktig i espressoen.

Sammenlignet med en cappuccino er en café cortado mindre, mørkere – og uten cappuccinoens melkeskum-lag.

## Spanske forhold
Den spanske standarden for espresso avviker ikke fra italiensk i volum. En standard espresso er på rundt 2,5 til 3,0 centiliter, det serveres i Spania, som i de fleste middelhavsland. Det serveres også dobbel espresso og denne lages da med ca. 15 g kaffe.

I Spania serveres også *Cafe Bombom* og ***her*** brukes det kondensert melk.

## Referanser
Heinrich Burger

**Heinrich Burger**  (født 31. mai 1881, død 27. april 1942) var en tysk sportsutøver som konkurrerte i kunstløp.

Burger ble olympisk mester i parløp sammen med Anna Hübler 1908 i London. Han var også verdensmester både i 1908 og 1910 i parløp sammen med Anna Hübler. Hans beste plassering individuelt var to andreplasser i VM 1904 og 1906 og en tredjeplass i VM 1908.

## Olympiske medaljer
* 1908  London -  **Gull** i kunstløp, parløp (sammen med Anna Hübler)

## VM-medaljer
* 1908  Troppau -  **Gull** i kunstløp, parløp (sammen med Anna Hübler)
* 1910  Berlin -  **Gull** i kunstløp, parløp (sammen med Anna Hübler)
* 1904  Berlin -  Sølv i kunstløp, menn
* 1904  München -  Sølv i kunstløp, menn
* 1908  Troppau -  Sølv i kunstløp, menn

## Eksterne lenker
*
Politiboks

En **politiboks** (engelsk: *police box*) var en telefonkiosk for politiet. Politibokser fantes før mobiltelefonenes inntog og moderne telekommunikasjon. En typisk politiboks hadde en telefon som var koblet direkte opp mot den lokale politistasjonen, som konstabler på patrulje kunne bruke til å holde kontakten med stasjonen. De kunne rapportere, be om hjelp og også bruke boksen til å holde fanger til en bil kunne transportere dem til politistasjonen eller fengsel. På denne tiden brukte de fleste konstablene beina eller sykkel istedenfor bil når de var på patrulje. Et lys på toppen av boksen blinket hvis stasjonen ville ha kontakt med konstabler i nærheten.

Allmennheten kunne også bruke en telefon på utsiden til å kontakte politiet i en nødsituasjon.

Britiske politibokser var stort sett blå, bortsett fra i Skottland hvor de var røde. I tillegg til telefonen hadde de også annet viktig utstyr som en bok til å skrive ned ulykker, forbrytelser og andre hendelser som skal rapporteres og et førstehjelpskrin.

I dag blir politiboksens utseende stort sett forbundet med science fiction-serien *[[Doctor Who]]* hvor hovedpersonens tidsmaskin ser ut som en politiboks.

## Eksterne lenker
* ''The Police Signal Box: A 100 Year History'' av Robert W. Stewart.
* Politiboksens historie hos Metropolitan Police.
* The Police Box page hos Ian McPherson's Kiosk Korner.
Øvelser under Sommer-OL 1908

**Øvelser under Sommer-OL 1908**. Nye olympiske øvelser var Jeu de paume, rackets, vannmotorsport og kunstløp. Av de fire nye øvelsene var tre med kun i London, det er bare kunstløp som fortsatt er med på OL-programmet. 

## Eksterne lenker
*
Charles Allston Collins

**Charles Allston Collins** (født 25. januar 1828 i Hampstead i London, død 9. april 1873 i London) var en engelsk maler og skribent som var assosiert med det pre-rafaelittiske broderskap.

## Liv og verk
### Bakgrunn
Collins var født i Hampstead i London som sønn av den velkjent landskaps- og genremaleren William Collins. Hans eldre bror var romanforfatteren Wilkie Collins.

### Karriere
Collins møtte John Everett Millais og ble påvirket av ideene til pre-rafaelittene. Han fullførte sitt maleri *Berengeria's Alarm* i 1850 i henhold til disse idealene. Bildet viste kong Rikard Løvehjertes hustru oppdage sin fraværende ektemanns belte tilbudt for salg av en selger. Den flate modelleringen, framhevelsen av mønster, og detaljene i broderiene var alle karakteristiske trekk fra pre-rafaelittene. Millais forslo at Collins skulle bli medlem av Broderskapet, men de eksisterende medlemmene Thomas Woolner og William Michael Rossetti satte seg i mot forslaget og Collins ble således aldri et offisielt medlem.

Collins ble forelsket i Maria Francesca Rossetti, søster av Dante Gabriel Rossetti og William Rossetti, men hun avviste ham. Maria ble senere nonne mens han selv ble stadig mer asketisk og innadvendt. Disse holdningene preget også hans mest kjente arbeid, *Convent Thoughts* (1851), som viser en nonne i en klosterhage. Bildets gotikk fikk enkelte kritikere til å anklage Collins for katolske sympatier. Collins stilte ut mange svært fromme bilder. Hans maleri «The Good Harvest of 1854» viste en pike med korn i sitt lilla forkle mot en eføybevokst murvegg, det siste et ekko av Millais. Bildet er i dag oppbevart av The Victoria and Albert Museum.

På slutten av 1850-tallet oppga han derimot billedkunsten for å følge sin brors karriere som skribent. Hans talent lå nok i billedkunsten, men han var ikke helt uten evner som skribent. Hans mest vellykte litterære verk var humoristiske essayer samlet under tittelen *The Eye Witness* (1860).

Collins giftet seg med Charles Dickens’ datter Kate i 1860, og ble en hyppig gjest i Dickens hjem Gad's Hill Place i nærheten av Rochester i Kent. Han tegnet senere omslaget for Dickens ufullførte roman *The Mystery of Edwin Drood*.

Han døde i 1873, 45 år gammel, og ble begravd i kirkegården Brompton Cemetery i London.

## Bibliografi (utvalg)
* *A New Sentimental Journey* (1859)
* *The Eye-witness,: And His Evidence about Many Wonderful Things* (1860)
* *A Cruise upon Wheels* (1863)
* *The Bar Sinister: A Tale* (1864)
* *Strathcairn* (1864)
* *At the Bar* (1866)

## Billedgalleri

Charles Allston Collins - Berengaria's Alarm for the Safety of her Husband, Richard Coeur de Lion.JPG|*Berengaria's Alarm for the Safety of her Husband, Richard Coeur de Lion* (1850)
ConventThoughtsCollins.jpg|*Convent Thoughts* (1851)
Wilkie Collins 1853.jpg|Portrett av Wilkie Collins (1853)


## Referanser


## Eksterne lenker
* Convent Thoughts
* Charles Collins' gravsted
* C A Collins online *(ArtCylopedia)*
* C A Collins biography («Wilkie Collins' Family»)
Statsministeren (TV-serie)

***Statsministeren*** var en norsk dokumentarserie som ble sendt på TV 2 i 2007. Serien var i tre deler og handlet om statsminister Jens Stoltenberg før, under og like etter stortingsvalget i 2005. Den tok seerne med inn på bakrommet valgnatta, i de intense timene før resultatet var klart, og for første gang fikk seerne bli med inn i rød-grønne forhandlingsmøter. I tillegg fulgtes reiser i inn- og utland, med særlig fokus på nedleggingstruede bedrifter i Mehamn og Årdal. Første episode tok for seg valgnatta 2001 og nederlaget til Arbeiderpartiet, og videre analysene av det dårlige valget samt forberedelsene til valget i 2005.

*Statsministeren* bygde videre på materialet fra filmen *[[Oljeberget (film)|Oljeberget]]*, som ble lansert i 2006. 

## Referanser
Martin Ystenes

**Martin Ystenes** (født 1956) er professor i uorganisk kjemi ved NTNU, og mer mest kjent for å drive naturvitenskapelig folkeopplysning og satire ved å blogge om naturvitenskapelige misoppfatninger fremmet i media.  

Han forsvarte dr.ing.-graden på avhandlingen *Vibrational analysis of ethyl benzoate and its titanium tetrachloride complexes* ved Institutt for industriell kjemi, Norges tekniske høgskole i 1986.

Han er kjent som en forkjemper for en nøyaktigere fremstilling av naturvitenskap i media, spesielt innen fysikk og kjemi; og har i flere år drevet kommentatorspalten Sprøytvarsleren som samler inn og kommenterer journalisters flauser. Sprøytvarsleren lå fra 1996 til 2001 på Ystenes' nettsider på NTNU. Opprinnelig startet Sprøytvarsleren ved at Ystenes la ut kommentarer på naturvitenskapelige feil han selv fant i media. Etterhvert som Sprøytvarslerens popularitet økte, strømmet det inn tips fra lesere slik at han i nettstedet aktive år mottok over 2500 tips. Særlig medieoppslag om alt som har med stråling, gener, helserisikoer forbundet med kjemiske stoffer og alternativ medisin var gjennomgangstemaer i Sprøytvarsleren. Ofte hadde Ystenes' kommentarer mediefeilene en ironisk, humoristisk eller sarkastisk tone, gjerne illustrert ved å utlede konsekvensene av om oppslaget hadde vært riktig. I 2001 tok han pause fra Sprøytvarsleren *"Alt i alt tør jeg derfor gjøre den dristige antakelsen at jeg lyktes med mitt forsett: Å få media til å ta realfaglig, naturvitenskapelig og miljøfaglig kunnskap alvorlig"*

Han har vært en sterk kritiker av norsk offentlig enhetsskolepolitikk og hvordan denne politikken har medført en ignorering av barn med spesielle intellektuelle evner.

I en periode fra 2003 var han leder av Mensa i Norge. 

## Litteratur
* Martin Ystenes. *Sprøytvarsel*. Universitetsforlaget, 1998. ISBN 82-00-42442-1

## Referanser


## Eksterne lenker
* Martin Ystenes' hjemmeside
* Sprøytvarsleren på VG nett

*
Narkoman

**Narkoman** er en eldre betegnelse om personer med rusmiddelavhengighet. Betegnelsen anses i nyere tid som nedsettende, og unngås derfor ofte i faglige og offentlige sammenhenger.

## Bakgrunn og definisjon
Helsedirektoratet vurderer det som problematisk å omtale en gruppe mennesker med utgangspunkt i deres sykdom, og anbefaler derfor formuleringer som «person med rusmiddelproblem» eller «person som er rusmiddelavhengig». Dette støttes også av Verdens helseorganisasjon (WHO). I dagligtale brukes ofte den kortere formen «rusavhengig», mens «rusmiddelavhengig» anses som en mer presis betegnelse.

*[[Store medisinske leksikon]]* definerer *narkoman* som «en vanlig, men nedsettende betegnelse om mennesker med rusmiddelavhengighet».

## Stigmatisering
Et nasjonalt forskningsprosjekt viser at nær halvparten av etterlatte etter narkotikarelaterte dødsfall har opplevd nedsettende kommentarer om den avdøde. I tillegg rapporterte 26 prosent av de etterlatte symptomer på forlenget sorg. Mange opplever også å bli stigmatisert i etterkant.

## Referanser


## Eksterne lenker
* 
*  «Språk kan forsterke stigma» av Anne Berit Bech, spesialrådgiver KORUS Øst
*  «Språk- og rusbruk» av Mari Evjen Undseth, *STOFF Magasin*
Knarr

**[[Knarr]]** er en nordisk betegnelse på en båttype som ble brukt i vikingtiden. Knarrene var lasteskip med et bredere, dypere og kortere skrog enn langskip og kunne ta desto mer last og manøvreres med mindre mannskap. Som andre nordiske skip i vikingtiden var knarren klinkbygd. 

Ordet er lånt fra det norrøne ordet *knorr* i formen *knarr*, av sammensetningsformen *knarr-*, jamfør genitivsformen *knarrar*.  Ordet finnes i flere stedsnavn langs kysten, eksempelvis *[[Knarvik|Knarrvik]]* i Lindås, Knarrberg på Nøtterø og *[[Knarrlagsund]]* på Hitra.

Vikingskipet ga i 1940-årene navn til en robust seilbåt, Knarr (kjølbåt), konstruert av Erling Kristofersen og H. Aall.

## Vikingskip

Knarrene var handelsskip bygd for å romme last og er bredere og dypere enn langskipene, som var bygd for krigføring, Langskip kunne både roes og seiles, mens knarrer nesten utelukkende var bygd for seilas, selv også de var utstyrt med årer. Uten tvil var knarren den vanligste og viktigste av vikingtidens skipstyper.

Vikingene var ikke bare overfallsmenn og krigere, de var også handelsmenn, og det var ikke minst i den forbindelse knarren ble brukt. Denne skipstypen transporterte handelsvarer som hvalrosstenner, ull, tømmer, korn, pelsverk, treller, honning og våpen. De fleste av vikingenes seilaser til Island, Grønland og Vinland ble foretatt med knarrer; i slike skip kunne man få med såvel husdyr som alt annet som trengtes.

## Skuldelev 1

I Roskildefjord i Danmark er den best bevarte knarren funnet. Den betegnes som Skuldelev 1, og kan sees i Vikingskipsmuseet i Roskilde. Denne blir brukt som forbilde når det bygges kopier i vår tid.

Den best kjente kopien er «Saga Siglar» som ble bygget (ca. 1983) i Bjørkedalen på Sunnmøre. Den ble seilt jorden rundt, for til slutt å forlise i Middelhavet. Som erstatning ble Borgundknarren bygget, et skip som tilhører Sunnmøre Museum. Vikingskipsmuseet i Roskilde har bygget kopien Ottar af Roskilde og denne er bygget med så stor overensstemmelse med en knarr fra vikingtiden som mulig, med hensyn til materialbruk og håndverk.

## Klåstadskipet

Klåstadskipet er den best kjente knarren funnet i Norge.

En kopi av Klåstadskipet, som har fått navnet «Saga Farmann», ble sjøsatt på Vikingodden i Tønsberg 6. september 2018. Etter planen skulle skipet ut på en ferd  langs norskekysten til Kvitsjøen og deretter på russiske elver til Svartehavet og Miklagard. Etter besøket i Istanbul skulle skipet seile gjennom Middelhavet og tilbake til Norge. Turen skulle etter planene starte i 2020  og ta fem år. Planene ble revidert slik at man seiler gjennom Tyskland i retning Svartehavet.

## Litteratur
* Arne Emil Christensen jr. og Gunnar Leiro; *Klåstadskipet*, Vestfoldminne 1976.

## Referanser


## Eksterne lenker
* Om knarren Skuldelev 1 på vikingskip.com
* Om rekonstruksjonen av Skuldelev 1 - knarren Ottar
* Video: Arne Emil Christensen foredrag om Klåstadskipet på Forbundet Kystens råseglseminar i Tønsberg 19. september 2013
Klåstadskipet

**Klåstadskipet** er navnet på et skipsfunn fra vikingtiden. Det omtales ofte som «Norges fjerde vikingskip». Det ble funnet allerede i 1893, men ble først gravd ut og ivaretatt i 1970. Skipet står utstilt på Slottsfjellmuseet i Tønsberg.

## Funn og konstruksjon

Klåstadkipet ble funnet på et jorde innerst i Viksfjord i Larvik, ikke langt fra Kaupang. Man tenker seg at skipet har forlist ute på Vikskilen og har drevet synkeferdig inn på grunt vann i Klåstadkilen. Når skipet ble funnet et stykke inne på land, skyldes det at landet her har steget ca. to meter siden vikingtiden. Skipet er noe ødelagt av arbeid med å drenere jordene der det ble funnet. Vraket var kjent, men ble liggende upåaktet fram til 1970, da Arne Emil Christensen gravde det fram og fikk det til Vestfold Fylkesmuseum (som i dag heter Slottsfjellmuseet) i Tønsberg der det er utstilt.

Klåstadskipet skiller seg på flere måter fra de mer kjente vikingskipene;  Oseberg, Gokstad og Tune. Det er et vrakfunn, mens de tre andre skipene er gravgods.

Klåstadskipet er sannsynligvis et lasteskip, en knarr, og er årringsdatert til 998.

Som andre vikingskip er det klinkbygd. Det hadde keiper til årer. Kjølen er 16,25 meter lang, og dermed en del kortere enn Gokstadskipet. Skipet er bygget av eik; de øvre bordgangene er av furu og de øvre delene av spantene er av bøk.

Da skipet gikk tapt var det en last ombord av brynesteinemner fra Eidsborg i Telemark.

En kopi av Klåstadskipet ble sjøsatt i Tønsberg i september 2018 og fikk navnet «Saga Farmann». 

Fullskalakopien «Dronning Åsta» ble sjøsatt i Tyrifjorden i 2025.

## Se også

* «Saga Farmann», en replika fra 2018
* «Dronning Åsta» en replika bygd 2017-2025

## Referanser


## Litteratur
* 
* 

## Eksterne lenker
* Tv-serien ARVEN om Klåstadskipet
* Klåstadskipet, artikkel hos Store norske leksikon
* Video: Arne Emil Christensen foredrag om Klåstadskipet på Forbundet Kystens råseglseminar i Tønsberg 19. september 2013
Fakir

**Fakir** eller **faqir** (arabisk: فقیر *«fattig»*) er en sufist, spesielt en som utfører utholdenhetsbragder. Betegnelsen brukes vanligvis enten om religiøse eremitter eller gatetiggere som synger religiøse sanger. Begrepet er knyttet til India.

En fakir kan også være en ekstrem-entertainer. Den norske fakiren Benifax (Inge Vidar Svingen) er et eksempel på dette.
Enar Jääger

**Enar Jääger** (født 18. november 1984 i Tallinn) er en estisk tidligere fotballspiller. Han har spilt for blant annet Vålerenga, Aalesund, Lierse, Flora Tallinn og Torpedo Moskva, og har 126 landskamper for .

## Klubbkarriere
### Tidlig karriere
Enar Jääger ble født i Kohila, Estland. Han begynte å spille fotball i den lokale klubben FC Flora Kehtna. I 2000-sesongen var han på utlån til JK Tervis Pärnu. 16 år gammel, i 2001, startet Jääger sin profesjonelle karriere hos FC Flora Tallinn, Estlands største fotballklubb. Her fikk han én kamp før han skiftet klubb til FC Valga. Etter to sesonger her returnerte han til Flora Tallinn.

### Torpedo Moskva
Den 3. februar 2005 signerte Jääger en treårskontrakt med den russiske toppserieklubben FC Torpedo Moskva. Tolv dager senere spilte han sin første kamp for klubben mot FC Metalurh Donetsk. I Russland spilte han som regel høyreback, men han ble også benyttet foran forsvaret som defensiv midtbanespiller. Torpedo Moskva rykket ned fra den russiske eliteserien etter 2006-sesongen og klubben hadde på dette tidspunktet flere utlendinger enn hva utlendingskvoten for divisjonen under tillot. Jääger var blant dem som ble fortalt at de ikke ville bli satset på og han bestemte seg dermed for å dra til Norge.

### Aalesunds FK
Jääger signerte for Aalesunds FK 7. mars 2007 og knyttet seg til klubben med en kontrakt med to og et halvt års varighet. Han debuterte for klubben mot Strømsgodset Toppfotball den 16. mai samme år. Det første Tippeligamålet hans kom året etter, den 20. april, i en 5-0-seier mot Ham-Kam. Jääger forlot Aalesunds FK sommeren 2009. Men han kom tilbake 5. mars 2010 og skrev under en toårskontrakt. 22. november 2011 ble det kunngjort at Jääger ikke ønsket å forlenge med AaFK, og at 2012-sesongen dermed ble hans siste i klubben.

## Landslagskarriere

Jääger debuterte på et estiske landslaget 12. oktober 2002 i en vennskapskamp mot . Pr. 29. mars 2016 har han totalt 121 landskamper for .

## Referanser




## Eksterne lenker
* 
* Spillerprofil på hjemmesiden til Aalesunds FK
Kunna (Meløy)

**Kunna** er et fjell på ei halvøy i Meløy kommune i Nordland. Halvøya ligger nord i kommunen, nord for tettstedet Reipå, og er bare knyttet til fastlandet med den smale og lave Kunnvalen. 

Høyeste punkt på fjellet Kunna er 599 moh. Kunna regnes som grensa mellom Salten (i nord) og Helgeland i sør.

## Referanser